

 **Република Србија**

 **МИНИСТАРСТВО ПРИВРЕДЕ**

 **Број: 404-02-238/2017-02**

 **6. октобар 2017. године**

 **Б е о г р а д**

**ОДГОВОР НА ЗАХТЕВ ЗА ДОДАТНЕ ИНФОРМАЦИЈЕ И ПОЈАШЊЕЊА**

**КОНКУРСНЕ ДОКУМЕНТАЦИЈЕ ЗА ЈАВНУ НАБАВКУ БРОЈ 132/2017**

**НАБАВКА МУЛТИФУНКЦИОНАЛНИХ УРЕЂАЈА**

Поводом захтева потенцијалног понуђача за додатне информације и појашњења конкурсне документације за јавну набавку број 132/2017 за набавку мултифункционалних уређаја, дајемо следећи одговор:

Питање: У Техничкој спецификацији за јавну набавку мултифункционалних уређаја детаљно су описане карактеристике тражених уређаја.

Овом опису одговара само један модел – произвођач (Canon IR 4251).

Подносилац захтева сматра да је на овај начин ограничена конкуренција и грубо прекршен ЗЈН.

 Да би повећали конкуренцију и испоштовали ЗЈН, односно омогућили још неким понуђачима да учествују у наведеној набавци, предлаже да се избаци захтев из тражених функција скенирања: Scan – to – Web DAV.

Одговор: Техничке карактеристике тражених уређаја детаљно су описане на страни 5. и 6. конкурсне документације и омогућавају понуђачима да припреме одговарајуће и прихватљиве понуде.

Тражене техничке карактеристике нису такве да одговарају само једном моделу – произвођечу, како то наводи подносилац захтева, већ постоји више произвођача уређаја и модела који подржавају WebDAV протокол, односно Scan to WebDAV функционалност. Те карактеристике су засноване на објективним потребама наручиоца и та функција омогућава, између осталог, управљање особинама (properties) и верзијама скенираног документа, те због тога представља важну особину уређаја.

Из наведених разлога наручилац остаје при траженим техничким карактеристикама и конкурсна документација се неће мењати у том делу, као ни рок за подношење понуда.